**ΔΕΛΤΙΟ ΤΥΠΟΥ**

**Ηλεκτρονική εγγραφή των υποψηφίων αναπληρωτών-ωρομισθίων εκπαιδευτικών σχ. έτους 2017-2018**

Σε συνέχεια του από [22-03-2017 Δελτίου Τύπου](http://www.minedu.gov.gr/eidiseis/27399-23-03-17-ilektroniki-eggrafi-ton-ypopsifion-anapliroton-oromisthion-ekpaideftikon-sx-etous-2017-2019) του Υπουργείου Παιδείας, Έρευνας και Θρησκευμάτων ανακοινώνεται ότι είναι διαθέσιμη η συμπλήρωση/διόρθωση συγκεκριμένων πεδίων του ηλεκτρονικού φακέλου του εκπ/κού καθώς και η εγγραφή νέων χρηστών για την απόκτηση **ονόματος χρήστη** και **κωδικού πρόσβασης** στις ηλεκτρονικές υπηρεσίες του Ο.Π.ΣΥ.Δ..   
 Επισημαίνεται ότι για τη διαδικασία εγγραφής απαιτείται **προσωπικός λογαριασμός πρόσβασης στο TAXISNET.** Σε περίπτωση που ο υποψήφιος δεν έχει προσωπικούς κωδικούς TAXISNET θα πρέπει να απευθυνθεί άμεσα στην αρμόδια Δ.Ο.Υ. για την έκδοσή τους. Δείτε και το [σχετικό εγχειρίδιο οδηγιών.](http://opsyd-files.sch.gr/2015-2016/Εγχειρίδιο%20Εγγραφής%20και%20Σύνδεσης%20Χρήστη.pdf)   
 **Κατόπιν** της εγγραφής τους στο Ο.Π.ΣΥ.Δ. οι νέοι χρήστες οφείλουν να προσέλθουν σε μία Δ/νση Εκπ/σης (αυτοπροσώπως ή με νόμιμα εξουσιοδοτημένο πρόσωπο) με το δελτίο ταυτότητας/διαβατήριό τους προκειμένου να υποβάλουν (κατά προτίμηση σε ηλεκτρονική μορφή) τα απαραίτητα κατά περίπτωση πιστοποιητικά που αναφέρονται στην ενότητα που ακολουθεί. Επισημαίνεται ότι οι εκπ/κοί κλάδων **ΠΕ70-Δασκάλων, ΠΕ60-Νηπιαγωγών, ΠΕ71-Δασκάλων ΕΑΕ** και **ΠΕ61-Νηπιαγωγών ΕΑΕ** προσέρχονται υποχρεωτικά σε Δ/νση Πρωτοβάθμιας Εκπ/σης ενώ οι εκπ/κοί των **λοιπών κλάδων** προσέρχονται υποχρεωτικά σε Δ/νση Δευτεροβάθμιας Εκπ/σης.

**ΑΠΑΡΑΙΤΗΤΑ ΠΡΟΣ ΠΡΟΣΚΟΜΙΣΗ ΠΙΣΤΟΠΟΙΗΤΙΚΑ**

**(α) Δικαιολογητικά ένταξης σε εκπαιδευτικό κλάδο,**  
**(β) Πιστοποιητικό Παιδαγωγικής και Διδακτικής Επάρκειας,** εφόσον κατέχουν, για τους κλάδους για τους οποίους απαιτείται, και   
**(γ) Διδακτορικός** ή/και **Μεταπτυχιακός Τίτλος** στην **Ειδική Αγωγή και Εκπαίδευση** ή στην **Σχολική Ψυχολογία.**